stanford-oval/wikipedia huggingface dataset:
בילבורד הוט 100 (2020)
הערות שוליים

↑  "January 4, 2020". Billboard Hot 100.
↑  "January 11, 2020". Billboard Hot 100.
↑  "January 18, 2020". Billboard Hot 100.
↑  "January 25, 2020". Billboard Hot 100. נבדק ב-8 בספטמבר 2022. {{cite web}}:  (עזרה)
↑  "February 1, 2020". Billboard Hot 100.
↑  "February 8, 2020". Billboard Hot 100.
↑  "February 15, 2020". Billboard Hot 100.
↑  "February 22, 2020". Billboard Hot 100.
↑  "February 29, 2020". Billboard Hot 100.
↑  "March 7, 2020". Billboard Hot 100.
↑  "March 14, 2020". Billboard Hot 100.
↑  "March 21, 2020". Billboard Hot 100.
↑  "March 28, 2020". Billboard Hot 100.
↑  "April 4, 2020". Billboard Hot 100.
↑  "April 11, 2020". Billboard Hot 100.
↑  "April 18, 2020". Billboard Hot 100.
↑  "April 25, 2020". Billboard Hot 100.
↑  "May 2, 2020". Billboard Hot 100.
↑  "May 9, 2020". Billboard Hot 100.
↑  "May 16, 2020". Billboard Hot 100.
↑  "May 23, 2020". Billboard Hot 100.
↑  "May 30, 2020". Billboard Hot 100.
↑  "June 6, 2020". Billboard Hot 100.
↑  "June 13, 2020". Billboard Hot 100.
↑  "June 20, 2020". Billboard Hot 100.
↑  "June 27, 2020". Billboard Hot 100.
↑  "July 4, 2020". Billboard Hot 100.
↑  "July 11, 2020". Billboard Hot 100.
↑  "July 18, 2020". Billboard Hot 100.
↑  "July 25, 2020". Billboard Hot 100.
↑  "August 1, 2020". Billboard Hot 100.
↑  "August 8, 2020". Billboard Hot 100.
↑  "August 15, 2020". Billboard Hot 100.
↑  "August 22, 2020". Billboard Hot 100.
↑  "August 29, 2020". Billboard Hot 100.
↑  "September 5, 2020". Billboard Hot 100.
↑  "September 12, 2020". Billboard Hot 100.
↑  "September 19, 2020". Billboard Hot 100.
↑  "September 26, 2020". Billboard Hot 100.
↑  "October 3, 2020". Billboard Hot 100.
↑  "October 10, 2020". Billboard Hot 100.
↑  "Artists". Billboard Hot 100.
↑  "October 17, 2020". Billboard Hot 100. נבדק ב-1 בספטמבר 2022. {{cite web}}:  (עזרה)
↑  "October 24, 2020". Billboard Hot 100.
↑  "October 31, 2020". Billboard Hot 100.
↑  "November 7, 2020". Billboard Hot 100.
↑  "November 14, 2020". Billboard Hot 100.
↑  "November 21, 2020". Billboard Hot 100.
↑  "November 28, 2020". Billboard Hot 100.
↑  "December 5, 2020". Billboard Hot 100.
↑  "December 12, 2020". Billboard Hot 100.
↑  "December 19, 2020". Billboard Hot 100.
↑  "December 26, 2020". Billboard Hot 100.
מייגן די סטליון הגיעה למקום הראשון לראשונה בקריירה שלה עם שני סינגלים: "Savage" ו-"WAP".
BTS עם שלושה סינגלים שהגיעו למקום הראשון, כולל " Life Goes On", השיר הראשון בשפה הקוריאנית שהגיע למקום הראשון בתולדות המצעד.
אריאנה גרנדה עם שלושה סינגלים שהגיעו למקום הראשון. Stuck With U Rain On Me ו-Positions
טיילור סוויפט עם שני סינגלים שהגיעו למקום הראשון באותו השבוע שבו האלבומים שלהם הגיעו גם למקום הראשון במצעד בילבורד 200, מה שהופך אותה לאמנית הראשונה שעושה זאת.
ארץ קייזר וילהלם השני

| --- | --- |
 מדינה / טריטוריה:  אין ערך
 על שם:  וילהלם השני, קיסר גרמניה 
 קואורדינטות:  67°S 90°E﻿ / ﻿67°S 90°E﻿ / -67; 90 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
ארץ קייזר וילהלם השני או חוף וילהלם השני או אדמת קייזר וילהם השני (באנגלית: Kaiser Wilhelm II Land) הוא הקטע של אנטארקטיקה שנמצא בין כף פנק ב-'43 87° מזרח לכף פילכנר, ב-'54 91° מזרח.
אוסטרליה תובעת עליו חזקה כחלק מן הטריטוריה שלה באנטארקטיקה, אם כי תביעה זו איננה מקובלת על כלל העולם.
היסטוריה > גילוי האזור

האזור התגלה ב-22 בפברואר 1902, במהלך משלחת גאוס (1903-1901), בהנהגת חוקר האזור הארקטי והפרופסור לגאולוגיה, אריך פון דריגאלסקי.
במפרץ שבו שכן המחנה של משלחת דריגאלסקי עד 8 בפברואר 1903 מתנשא הר גאוס, הר געש כבוי בגובה 370 מטרים, שנקרא על שם המתמטיקאי והפיזיקאי קרל פרידריך גאוס, שעל שמו נקראה גם אוניית המשלחת.
היסטוריה > מקור השם

דריגאלסקי כינה את האזור שגילה על שם וילהלם השני, קיסר גרמניה, שמימן את המשלחת בסך 1.2 מיליון גולדמרק.
הערות שוליים

1 2 3  מידע גאוגרפי והיסטורי
אריה ים שטלר

| אריה ים שטלר |
| --- | --- |
 אריה ים שטלר זכר
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
תת־משפחה:: אריות ים
סוג:: Eumetopias 
מין:: אריה ים שטלר
שם מדעי
 Eumetopias jubatus ‏שרבר, 1776
תחום תפוצה


אריה ים שטלר (שם מדעי: Eumetopias jubatus) הוא מין של אריה ים גדול והיחיד בסוג Eumetopias. זהו המין הגדול ביותר במשפחת האוטריים, כשמקור שמו בחוקר גאורג שטלר. המין חי בטבע בצפון האוקיינוס השקט ובחופיו.
מאפיינים

פרוות אריה הים בצבע צהוב-חיוור עד צהוב-חום, אפם אדמדם והגורים שחורים.
אורכם של הזכרים של אריות הים 2.82–3.25 מ' ומשקלם 450–1,120 ק"ג בממוצע. הנקבות קטנות מהם בהרבה ואורכן 2.3–2.9 מ' ומשקלן 240–350 ק"ג. לזכרים יש גם חזה ומצח רחבים יותר מהנקבות ורעמה גדולה ובולטת.
תפוצתם משתרעת מהאיים הקוריליים וים אוחוצק למפרץ אלסקה ועד לאי אנו נואבו שבקליפורניה בדרום, ובעבר היו גם באיי התעלה של קליפורניה. בקיץ הם נודדים יותר דרומה עד ליפן, וחלקם נצפו גם דרומית לשם בים הצהוב ולאורך חופי קוריאה וסין.
מאפיינים > אקולוגיה

אריות הים הם טורפים מיומנים ואופורטוניסטים שאוכלים בעיקר דגים, כמו ההרינג, שיבוט אלסקה (Theragra chalcogramma)‏, Gadus macrocephalus ‏, Pleurogrammus monopterygius, דגים מהסוג לשונון, טרוטנית, וורדונים וכן רכיכות ודיונונים, והם יכולים לצלול למים עמוקים לשם כך. הם יכולים גם לעלות בשפכי נהרות כדי לאכול מינים מקומיים כמו החידקן. לעיתים רחוקות יותר יאכלו חיות גדולות יותר כמו גורי כלבי ים או לוטרות.
הטורפים היחידים שלהם הם אורקה, כריש הסלמון ועמלץ לבן. הגורים עלולים להיטרף גם בידי ישנונן פסיפי ולעיתים נדירות גם בידי זכרים קניבלים.
ראו גם

אריות ים
אריה ים קליפורני
דובי ים
הערות שוליים

↑  אריה ים שטלר באתר הרשימה האדומה של IUCN
| --- | --- |
בקרת זהויות :  NLI: 987007557792105171  LCCN: sh85045570  NDL: 00745911
ארילפיס זוניפר

| ארילפיס זוניפר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עקרבנונאים
תת־סדרה:: Cottoidei
משפחה:: דגי פחם
סוג:: Erilepis
מין:: ארילפיס זוניפר
שם מדעי
 Erilepis zonifer ‏Lockington, 1880

ארילפיס זוניפר (שם מדעי: Erilepis zonifer) הוא מין יחיד בסוגו של דג מסדרת העקרבנונאים.
מין זה הוא הגדול בבני סדרתו ויכול להגיע לאורך של 1.81 מטרים ולשקול עד 91 ק"ג. הדגים הצעירים לבנים אך בבגרותם הם הופכים לאפורים כהים, עם פסים חיוורים אופקיים מעל הזנב עד לסנפיר החזה שלהם. דג זה שוכן קרקעית ולא שחיין חזק.
הדג מצוי סביב הקרקעית הסלעית של מעמקי צפון האוקיינוס השקט עד עומק 440 מטרים. הוא צד בשקט דגים קטנים יותר ורכיכות, אותם הוא הורג בלסתותיו החזקות.
בית ולואה

| --- | --- |

 מדינה:  ממלכת צרפת 
 בית האב:  בית קאפה 
 מייסד:  שארל, רוזן ולואה 
 השליט האחרון:  אנרי השלישי (בצרפת)   מארי דה נמור (בנשאטל)
 תקופת השושלת:  1270–1589 (כ־319 שנים) 
 ענפים:  House of Valois-Anjou, בית אורליאן, Counts and Dukes of Angoulême, Orléans-Longueville, Counts and Dukes of Alençon, list of Dukes of Brabant, Counts and dukes of Nevers, House of Valois-Burgundy, House of Alençon 
 
בית ולואה היה שמה של שושלת מלכים צרפתית שמשלה בין השנים 1328–1589, ואשר נוצרה כענף של בית קאפה. מייסד השושלת הוא שארל, רוזן ולואה, שהיה בנו של פיליפ השלישי, מלך צרפת ואחיו של פיליפ הרביעי. בנו של שארל, פיליפ מוולואה, היה המלך הראשון לבית זה כאשר ירש את דודנו שארל הרביעי, המלך האחרון מבית קאפה, שמת ללא צאצאים.
פרנסואה הראשון
פיליפ השישי בר המזל 1328–1350
ז'אן השני הטוב 1350–1364
שארל החמישי החכם 1364–1380
שארל השישי האהוב (בזמן מאוחר יותר נקרא "המשוגע") 1380–1422
שארל השביעי המנצח 1422–1461
לואי האחד עשר 1461–1483
שארל השמיני החביב 1483–1498
לואי השנים עשר אבי האומה 1498–1515
פרנסואה הראשון 1515–1547 - ירש את דוכסות אנגולם וצירף את שמה לשם השושלת
אנרי השני 1547–1559
פרנסואה השני 1559–1560
שארל התשיעי 1560–1574
אנרי השלישי 1574–1589
לאחר שושלת זו עבר השלטון בצרפת לבית בורבון, אף הוא ענף של בית קאפה.
בית הספר הגבוה של המפלגה הנאצית

בית הספר הגבוה של המפלגה הנאצית (בגרמנית: Hohe Schule der NSDAP) היה פרויקט שהקים האידאולוג הראשי של המפלגה הנאצית, אלפרד רוזנברג, שביקש ליצור אוניברסיטה נאצית מובחרת, מעין אקדמיה לפקידי המפלגה. מבנה אוניברסיטאי מרכזי מונומנטלי אמור היה להיבנות על שפת אגם קימזה (אנ'), על בסיס תוכניותיו האדריכליות של הרמן גיסלר.
היסטוריה

הקמת בית הספר החלה בשנת 1939, עם פתיחת ספרייתו המרכזית. אלפרד באומלר מינה את הפילולוג ולטר גרותה לראש הספרייה. ב-29 בינואר 1940 קיבל רוזנברג הוראה מהיטלר להמשיך את עבודת ההכנה לפתיחת האוניברסיטה:
"בית הספר הגבוה יהיה יום אחד מרכז למחקר וחינוך נאציונל סוציאליסטי. הוא יוקם לאחר המלחמה. עם זאת, כדי לזרז את עבודת ההכנה שכבר החלה, אני מורה כי הרייכסלייטר אלפרד רוזנברג ימשיך בעבודת ההכנה הזו, במיוחד בתחום המחקר והקמת הספריה. משרדי המפלגה וארגוני המדינה נדרשים לתמוך בעבודתו בכל דרך."
הפקולטה הראשונה של בית הספר, "המכון לחקר השאלה היהודית", נפתחה ב-26 במרץ 1941 בפרנקפורט. תוכניתו של רוזנברג הייתה להקים לפחות 11 יחידות של בית הספר במקומות שונים. בין אלה היו המכון להיסטוריה אינטלקטואלית הודו-גרמנית (במינכן), המכון לביולוגיה ומחקרי גזע (בשטוטגרט), המכון ללימודי דת (באולם), המכון ללימודים גרמאניים (בקיל), המכון ללימודי מושבות אידאולוגיות (בהמבורג), המכון לחקר הפולקלור הגרמני (במינסטר ובגראץ), המכון לחקר המזרח (בפראג), המכון ללימודים קלטיים (ברמהילד (אנ')) והמכון לחקר הגרמניות והגליקניזם (אנ') (בשטרסבורג).
באוקטובר 1942 עברה הספרייה המרכזית של בית הספר מברלין לקרינתיה, שם שוכנו חלקים מהספרייה בטירת טנצנברג (Tanzenberg Castle) בסנקט וייט אן דר גלאן (אנ'), מנזר אוליבטאני (אנ') לשעבר.
היסטוריה > גזל חומרים

כדי להשיג את המטרה שהציב היטלר ב-29 בינואר 1940, סרק כוח המשימה של רוזנברג בעזרת הגסטפו בספריות, ארכיונים, מבנים של הבונים החופשיים ומשרדי הכנסיות במערב אירופה הכבושה בחיפוש חומר רלוונטי לאוניברסיטה. ב-1 במרץ 1942 אישר היטלר לרוזנברג להחרים חומרים ואוצרות תרבות לבית הספר, כחלק מ"קרב רוחני שיטתי" נגד "יהודים, בונים חופשיים ומתנגדים לנאציונל-סוציאליזם". יותר מ-500,000 כרכים נתפסו ונשלחו לספרייה המרכזית, שם נותרו עד סיום המלחמה לשם העברה לקימזה.
הערות שוליים

↑  See, for example Lixfeld & Dow 1994
↑  Davidson, Eugene (1966). The Trial of the Germans: An Account of the Twenty-Two Defendants Before the International Military Tribunal at Nuremberg, University of Missouri Press, ISBN 0826211399, p. 127
1 2  The Avalon Project: Nuremberg Trial Proceedings Vol. 7 FIFTY-SECOND DAY Wednesday, 6 February 1946
↑  Frankfurter Rundschau - Die Theorie des mörderischen Wahns. 12 October 2005
↑  Potthast, Jan Björn (2002). Das jüdische Zentralmuseum der SS in Prag. Gegnerforschung und Völkermord im Nationalsozialismus. Frankfurt a.M. / New York, ISBN 3-593-37060-3, p. 179
↑  The Avalon Project: Nazi Conspiracy and Aggression Volume 1 Chapter XIV - The Plunder of Art Treasures
| --- | --- |
בקרת זהויות :  NLI: 987010632616405171  LCCN: no2018038352  VIAF: 300632039   WorldCat (עם VIAF): 300632039
אפקט פורר

אפקט פֿורר (באנגלית: Forer effect; על שם הפסיכולוג ברטרם פורר) הוא הטיה קוגניטיבית המכונה גם אפקט ברנום (בשל אימרתו  של הקרקסאי פי. טי. ברנום "קרקס טוב צריך שיהיה בו משהו לכל אחד"). על פי הטיה זו, אדם נוטה להעניק דירוג נכוֹנוּת גבוה לתיאור חיובי, המתייחס כביכול אליו באופן אישי, גם כשבפועל התיאור כללי ומעורפל דיו כדי להתאים למגוון רחב של אנשים. אפקט פורר מסייע להסביר את נטייתם של אנשים רבים לקבל את נכונותם של תחומים פסאודו-מדעיים, כמו אסטרולוגיה, גרפולוגיה או ניבוי עתידות.
ניסוי פורר

פורר ערך בשנת 1948 ניסוי במסגרת קורס מבוא לפסיכולוגיה, שבו השתמש בתיאור אישיות מעורפל שהופיע בטור אסטרולוגי בעיתון כלשהו. התיאור, לפי פורר, היה עשוי להתאים כמעט לכל אדם:
יש לך צורך שאנשים אחרים יאהבו ויעריצו אותך, אך אתה נוטה להיות ביקורתי כלפי עצמך. אף על פי שיש לך כמה חולשות אנושיות, אתה מסוגל בדרך כלל לפצות עליהן. יש לך יכולות רבות שאינך משתמש בהן ושלא ניצלת לתועלתך. אמנם כלפי חוץ אתה נראה בעל משמעת ושליטה עצמית, אך בתוכך אתה נוטה להיות מודאג וחסר ביטחון. לעתים יש לך ספקות אם קיבלת את ההחלטות הנכונות או את הדבר הנכון. אתה מעדיף מידה של שינוי וגיוון ומאבד את הסיפוק כאשר מוטלים הגבלות ואיסורים על פעולתך. אתה גם מתגאה ביכולתך לחשוב באופן עצמאי, ואינך מקבל את הצהרותיהם של אנשים אחרים בלי שתינתנה לך הוכחות מספקות. למרות זאת גילית כי לפעמים לא כדאי להיות גלוי מדי בפני אחרים. לעתים, אתה מתנהג באופן מוחצן וחברותי ומפגין חיבה לאחרים, אך במקרים אחרים אתה מופנם, מהוסס ומרוחק. חלק משאיפותיך נוטות להיות לא מציאותיות.
במסגרת הניסוי, ערך פורר מבחן אישיות לתלמידי קורס המבוא, התעלם מתשובותיהם, ונתן לכל אחד מהתלמידים את ההערכה שלעיל. הוא ביקש מהם לדרג את ההערכה שקיבלו בציון שבין 0 ל-5, כש-5 הוא הציון להערכה המתאימה באופן "מעולה" לאישיותו, 4 סימן התאמה "טובה", וכן הלאה. הציון הממוצע היה 4.26 בפעם הראשונה בה ערך פורר את הניסוי. פורר ואחרים חזרו על הניסוי מאות פעמים נוספות עם תלמידי פסיכולוגיה, כשהציון הממוצע נותר בערך 4.2.
התוצאות המובהקות של הניסוי יכולות להסביר, לפחות באופן חלקי, מדוע אנשים רבים סבורים כי אבחונים פסבדו-מדעים כמו אסטרולוגיה, ביוריתמוס, קריאה בכף היד, גרפולוגיה ודומיהם מספקים להם תיאור אישיות מדויק. פורר סבר כי הסיבה לדירוג הדיוק הגבוה-במובהק של הניתוח הסתמי, היא שאנשים נוטים להאמין לטענות הנוגעות אליהם, ביחס ישר לרצון שלהם שהטענות תהיינה נכונות.
ראו גם

קריאה קרה
האפקט האידיאומוטורי
הטיית אישור
לקריאה נוספת

Forer, B. R. (1949). The fallacy of personal validation: A classroom demonstration of gullibility. Journal of Abnormal and Social Psychology, 44, 118-123.
ארץ קמפ

| --- | --- |
 מדינה / טריטוריה:  הטריטוריה האנטארקטית האוסטרלית
 גובה:  1,020 מטרים
 קואורדינטות:  67°30′S 57°30′E﻿ / ﻿67.5°S 57.5°E﻿ / -67.5; 57.5 
  מפת מיקום  מפה מפורטת   (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיארץ קמפ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיארץ קמפ  he tabBackground:;tabBorder:#aaa;defaultTab:0;
 
קמפ לנד (באנגלית: Kemp Land) היא אזור באנטארקטיקה, בפנים היבשת מחוף קמפ.
האזור הוא חלק מהטריטוריה האנטארקטית האוסטרלית.
אזור ארץ קמפ מוגדר כאזור שבין קו אורך 56 ° 25 'E וקו אורך - 59 ° 34' E, וכן, בדומה לאזורים אחרים באנטארקטיקה הוא נמצא דרומית לקו רוחב 60 ° S.
ארץ קמפ גובלת באדמת מק. רוברטסון שממזרח לה, ובארץ אנדברי שממערב לה.
שיא גובהה של ארץ קמפ הוא 1,020 מטרים מעל פני הים.
באזור ארץ קמפ מצויה קבוצת איי אויגרדן.
היסטוריה > גילוי האזור

פטר קמפ, שהפליג על הבריג "מגנט", ראה את ארץ קמפ ממרחק בשנת 1833, ונחשב למגלה האזור.
האזור מופה לראשונה בשנת 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של סר דאגלס מוסון (לצד מיפוי ארץ אנדרבי הסמוכה).
היסטוריה > מקור השם

ארץ קמפ נקראת על שמו של פטר קמפ, מגלה האזור.
לקריאה נוספת

• Anna Bemrose, , PP 3, 82, 89
הערות שוליים

1 2 3 4 5 6  מידע היסטורי וגאוגרפי
1 2  מידע גאוגרפי
ארין

ערך זה עוסק בהאנשה של אירלנד. אם התכוונתם לתרכובת ארומטית, ראו .
דמותה של ארין בסמל מונטסראט
דגל פטריוטי אירי עם הסיסמה "ארין לנצח"
ארין (בגאלית אירית: Éirinn - כיום נכתב כ-Erin, Eryn, Erynn, Eirinn, Aeryn) היא שמה הקדום של אירלנד, אשר נקראה על שם הדמות המיתולוגית של האלה אריו. בעת ההתעוררות הלאומית האירית במאה ה-19 שימשה "ארין" כהאנשה רומנטית של אירלנד, כישות גאוגרפית ומדינית ורוח העם האירי. האנשה זו מתוארת כאישה בעלת לבוש ירוק, והביטוי "ארין זוכרת" מתאר את זיכרון השלטון האנגלי באי.
הביטוי בגאלית Erin go bragh (ארין גו בראך, מילולית: ארין לנצח) נטבע בסביבות 1780 כסיסמת המפלגה הפטריוטית האירית. במהפכת 1798 שימשה הסיסמה את המתנגדים לאיחוד עם אנגליה. ב-1847 שימשה הסיסמה את "גדוד פטריק הקדוש" של צבא ארצות הברית, שהורכב מאירים-קתולים, שעזבו את הצבא האמריקני וחברו ללוחמים המקסיקנים במהלך מלחמת ארצות הברית–מקסיקו. הסיסמה משמשת גם כמוטו של מועדון הכדורגל היברניאן (למרות שמדובר במועדון סקוטי, הוא הוקם על ידי אירים-קתולים). הביטוי מסמל גם את יום פטריק הקדוש.
ארין הוא גם שם פרטי מקובל לנשים ולגברים באירלנד, ויילס, סקוטלנד וארצות הברית.
בקיץ 1940 הגישו הסופר ג'יימס ג'ויס ואשתו, ששהו בפריז, בקשת כניסה לשווייץ, על רקע כיבושה של העיר על ידי הגרמנים במלחמת העולם השנייה. הם נענו בשלילה מאחר ששלטונות ההגירה הפדרליים של שווייץ חשבו שג'ויס יהודי, וקיבלו אשרה רק לאחר התערבות ידידים בעלי השפעה בשווייץ. בתגובה לקביעה שהוא יהודי אמר ג'ויס כי:
"Je ne suis pas juif de Judee mais aryen d'Erin" ("איני יהודי מיהודה כי אם ארי מארין ")
הערות שוליים

↑  הפרק מתוך ההיסטוריה של המועדון באתר המועדון
↑  שווייץ סירבה לאפשר הכנסת יהודים לתחומה בתקופת מלחמת העולם השנייה
↑  מקור
ערך זה הוא קצרמרבנושא היסטוריה ובנושא אירלנד. אתם מוזמנים לתרום לוויקיפדיה ו.
ארילנה ארה

| --- | --- |

 לידה:  17 ביולי 1998 (בת 26) שקודרה, אלבניה 
 שם במה:  Arilena 
 מוקד פעילות:  אלבניה 
 תקופת הפעילות:  מ-2012
 סוגה:  פופ
 חברת תקליטים:  Elite Productions
 http://arilenaara.com
 פרופיל ב-IMDb
 
ארילנה ארה (באלבנית: Arilena Ara; נולדה ב-17 ביולי 1998), מוכרת גם בשמה הפרטי בלבד - ארילנה, היא זמרת אלבנית, נציגת אלבניה לתחרות האירוויזיון של שנת 2020. ארילנה הייתה אמורה להתמודד באירוויזיון 2020 עם שירה "Shaj" (צעקה) לאחר שנבחרה דרך הקדם האלבני לאירוויזיון - Festivali e Kenges 58, אך, בעקבות התפרצות נגיף הקורונה בעולם, הוחלט לבטל את אירוויזיון 2020.
ארה התפרסמה באלבניה כאשר זכתה בעונה השנייה של ה-X Factor (אנ') האלבני בשנת 2013 כאשר הייתה בת 15 בלבד. בפברואר 2014 ארה הוציאה לאור את סינגל הבכורה שלה "Aeroplan", אשר זכה להצלחה גדולה באלבניה. ב־2016 זכתה במקום השלישי בפסטיבל Kënga Magjike. עד כה הוציאה ארה לאור 17 סינגלים.
ב-2019, היא הייתה שופטת בעונה השלישית של The Voice Kids Albania (אנ').‏
הערות שוליים

↑  אלבניה: ארילנה ארה תבצע את "SHAJ", באתר EuroMix
↑  "ARILENA ARA, GATI PËR KËTË UDHËTIM TË RI NË "THE VOICE KIDS"".
| --- | --- |
בקרת זהויות :  BnF: cb179128895 (data)  GND: 1202008380  ISNI: 0000 0004 6619 9518  MusicBrainz: 8d394d06-bf11-4628-967c-bd93838cebb6  VIAF: 177157771965748930009   WorldCat (עם VIAF): 177157771965748930009
אריה ים דרום-אמריקאי

| אריה ים דרום-אמריקני |
| --- | --- |
 אריות ים דרום-אמריקנים
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: טורפים ימיים
משפחה:: אוטריים
תת־משפחה:: אריות ים
סוג:: Otaria
מין:: אריה ים דרום-אמריקני
שם מדעי
 Otaria flavescens ‏שו, 1800
תחום תפוצה


אריה ים זכר בגן חיות
אריה ים דרום-אמריקני (שם מדעי: Otaria flavescens), הנקרא גם אריה הים הדרומי ואף אריה ים פטגוני וכן אוטריה, הוא מין יונק בתת-המשפחה אריות ים שבמשפחת האוטריים, החי בחופי צ'ילה, פרו, אורוגוואי וארגנטינה. זהו המין היחיד בסוג Otaria.
תיאור כללי

הזכר ניכר בראש גדול במיוחד עם רעמה מפותחת, המשווה לו את המראה הקרוב ביותר לאריה מבין חברי משפחת האוטריים. גופו שוקל כפליים מזה של הנקבה, שכמותו, צבעה כתום וחוטמה סולד. רעמת הזכרים בהירה מזו של הנקבות, ופרוות הראש והצוואר של הנקבות בהירה מזו של הזכרים. הגורים נולדים שחורים או חומים כהים, וגונם מבהיר בהמשך.
גודלו ומשקלו של ארי הים הדרום-אמריקני משתנה באופן ניכר מפרט לפרט. זכר בוגר יכול להגיע ליותר מ-2.73 מטרים ולשקול עד 350 ק"ג, בעוד שהנקבה הבוגרת תגיע עד לכ-1.9 מטר ותשקול כחצי מהזכר. חיות אלה מקיימות את הדו-צורתיות הזוויגית הגדולה ביותר מבין חמשת מיני אריות-הים הקיימים.
תחום תפוצה

כפי שמצביע שמו, אריה הים הדרום-אמריקני מצוי לאורך חופי אמריקה הדרומית ועל האיים הסמוכים לחופים. מושבות רבייה חשובות מונות את האי לוֹבּוֹס באורוגוואי, חצי האי ואלדס שבארגנטינה, מצר ביגל שבארץ האש, ואיי פוקלנד. פרטים צעירים עשויים לנדוד הרחק צפונה, לעיתים עד לדרומה של אקוודור – אם כי הם אינם מתרבים שם. אריה הים מעדיף להתרבות על חופים חוליים, אולם יתרבה גם על קרקע של חצץ או חלוקי-אבן. הוא נצפה גם על סלעים שטוחים עם מִקווי-שפל. המושבות מפוזרות בעיקר על חופים סלעיים, כאשר במזג אוויר חמים ושמשי הן מקפידות על יצירת מרווחים בין פרט לפרט.
מזון

מזונם של אריות הים הוא מגוון של דגים, אם כי הם אוכלים גם רכיכות כמיני דיונונים ותמנונים. הם אף נצפו טורפים פינגווינים, שקנאים וכלבי ים. הם לרוב צדים במים רדודים במרחק של פחות מ-8 קילומטרים מהחוף, ותרים אחר טרף איטי סמוך לקרקעית הים. משנתפס, מנוער הטרף בעוצמה ונקרע לגזרים.
אריה הים עצמו משמש טרף לקטלנים ולכרישים.
ראו גם

אריה ים
טורפים ימיים
הערות שוליים

↑  אריה ים  דרום-אמריקאי באתר הרשימה האדומה של IUCN
↑  ע"פ החלטות האקדמיה
אריות ים צוללים בפרו
אננד סטיאננד

סר אננד סטיאננד (באנגלית: Anand Satyanand; נולד ב-22 ביולי 1944) הוא משפטן ניו זילנדי ששימש כעורך דין, שופט ונציב קבילות הציבור. בשנים 2006 – 2011 הוא כיהן בתפקיד המושל הכללי של ניו זילנד. כיום הוא משמש כיושב הראש של "קרן חבר העמים הבריטי" (Commonwealth Foundation, מוסד האמון על שיתוף הפעולה בתחום העבודה והתעסוקה בארגון הבינלאומי).
ראשית חייו

אננד סטיאננד נולד וגדל באוקלנד כבן למשפחה ממוצא הודי-פיג'י. סביו הגיעו מהודו לפיג'י ב-1911 ונישאו באי נקולאו. אביו, מוטיאלה סטיאננד, שהיה רופא, נולד ב-1913 בעיירה סיגטוקה שבפיג'י וב-1927 הגיע לניו זילנד כדי ללמוד בבית ספר תיכון. אמו של אננד, טרה טילאק, הייתה אחות בסובה, בירת פיג'י. היא נישאה למוטיאלה לאחר שהם עברו לניו זילנד.
לימודים וקריירה משפטית

אננד סטיאננד התחנך בבית הספר "הלב הקדוש" באוקלנד ולאחר מכן עבר לדנידין כדי ללמוד במכינה ללימודי רפואה באוניברסיטת אוטגו. הוא לא נחל הצלחה בכניסה לבית הספר לרפואה ולימים הוא אמר: "...למען האמת, לא התאמצתי מספיק... אך במבט לאחור על השנה הזאת, אני יכול להיזכר שאחת הפעילויות שנהניתי מהן הייתה ההשתתפות בדיבייטינג ובמפגשי סטודנטים". הוא החליט לחפש את דרכו בתחום המשפטים וב-1970 הוא סיים את לימודיו לתואר בוגר במשפטים באוניברסיטת אוקלנד. ב-12 השנים הבאות הוא עסק בעריכת דין. בהמשך הוא עבד במשרד היועץ המשפטי לממשלת ניו זילנד. החל מ-1979 הוא היה חבר במועצת החברה המשפטית של חבל אוקלנד עד למינויו לשופט בבית המשפט המחוזי ב-1982.
בבחירות הכלליות של 1975 סייעו סטיאננד ורעייתו לדייוויד לאני בניסיונו הראשון והבלתי מוצלח להיבחר לפרלמנט. מאוחר יותר, כאשר סטיאננד היה סטודנט למשפטים, הוא סייע לקלייב אדוארדס (לימים סגן ראש ממשלת טונגה) כאשר הוא התמודד במחוז הבחירה של אוקלנד-מרכז מטעם המפלגה הלאומית של ניו זילנד.
ב-1995 הוא מונה להיות נציב קבילות הציבור של ניו זילנד, תפקיד אותו הוא מילא במשך חמש שנים. החל משנת 2005 ועד למועד מינויו לתפקיד המושל הכללי הוא היה יושב הראש של הפורום החסוי למען המאושפזים לשעבר בבתי החולים הפסיכיאטריים.
חייו הפרטיים

ב-1970 נשא סטיאננד את סוזן שרפ. סוזן נולדה בסידני, אוסטרליה ב-1947 ועברה לניו זילנד עם משפחתה ב-1955. לזוג נולדו שלושה ילדים. בתו של סטיאננד, אניה, היא פעילה למען נישואים חד-מיניים והיא חיה עם בת זוגה במסגרת איחוד אזרחי. ב-2002 היו סטיאנד ורעייתו מעורבים בתאונת דרכים קשה. רכב שהגיע מולם חצה את קו ההפרדה והתנגש חזיתית ברכבם. התאונה גרמה לנזק חמור בעמוד השדרה הצווארי של סטיאננד ששבר שתי חוליות והוא נזקק לעזר תמיכה כדי להחזיק את ראשו ביציבות.
בנוסף לאנגלית, סטיאננד שולט בפיג'ית, בהינדית ובמאורית.
המושל הכללי של ניו זילנד

ב-2006 מונה סטיאננד לתפקיד המושל הכללי של ניו זילנד על ידי המלכה אליזבת השנייה בהמלצת ראש ממשלת ניו זילנד, הלן קלארק. הוא החליף את סילביה קרטרייט בתפקיד ב-23 באוגוסט 2006. מינויו התקבל בברכה על ידי כל מנהיגי המפלגות בפרלמנט. הוא היה המושל הכללי הראשון ממוצא הודי והראשון בן הדת הקתולית.
ב-7 ביולי 2006 קיבל הנסיך ריצ'רד, דוכס גלוסטר את סטיאננד כמושל הכללי המיועד והעניק לו תואר של אביר מסדר ג'ון הקדוש.
במאי 2007 בוצעו שינויים הנוגעים למסדר שירות המלכה. על פי ההרשאה המלכותית הקודמת, המושל היה העמית הראשי של המסדר בתוקף תפקידו, אך לא חבר המסדר. ההרשאה המלכותית החדשה אפשרה את מינויו של המושל הכללי כעמית המסדר בזכות עצמו.
החוק הראשון שלו העניק סטיאננד את ההסכמה המלכותית היה חוק הרפואה המשפטית. החל מראש השנה 2009, שידר סטיאננד את "נאום השנה החדשה" (New Year's Message), שמטרתו "להביא לידיעת הציבור הניו זילנדי מספר נושאים שנוגעים להם בעתיד הקרוב".
סטיאננד היה המושל הכללי הראשון של ניו זילנד שלא החזיק בתואר אבירות לפני כניסתו לתפקיד. אף על פי כן, בעקבות השינויים במערכת העיטורים הניו זילנדית שהוכרזו ב-8 במרץ 2009 על ידי ראש הממשלה ג'ון קי, אישרה המלכה ב-27 במרץ את הגדרתו מחדש של סטיאננד מעמית ראשי של מסדר ההצטיינות של ניו זילנד לאביר עמית גדול של המסדר.
בעת כניסתו לתפקיד המושל הכללי קיבל סטיאננד את הזכות לשאת התואר "הנכבד" (The Honourable) לכל ימי חייו. ב-2010 הוא קודם לתואר The Right Honourable. תואר זה הוענק לכל המושלים הכלליים, ראשי הממשלות, נשיאי בית המשפט העליון ויושבי ראש הפרלמנט של ניו זילנד לכל ימי חייהם. סטיאננד סיים את כהונתו כמושל הכללי ב-23 באוגוסט 2011.
המושל הכללי של ניו זילנד > ההפיכה בפיג'י

ב-30 בנובמבר 2006 אירח סטיאננד מפגש בין ראש ממשלת פיג'י, לאיסיניה קיארס, ומפקד כוחות הצבא בפיג'י, קומנדר פרנק באינימרמה בבית הממשלה בולינגטון בניסיון לפתור את המשבר המחמיר במדינת האיים. למרות שהוא היה זה שאירח את הפגישה, לא לקח סטיאננד חלק בדיונים, שבראשם ישב שר החוץ של ניו זילנד, וינסטון פיטרס. היה זה הניסיון הרציני האחרון של הקהילה הבינלאומית למנוע את ההפיכה הצבאית שהתרחשה ב-5 בדצמבר אותה שנה.
המושל הכללי של ניו זילנד > פרשת פול הנרי

ב-5 באוקטובר 2010, תהה מגיש תוכנית הבוקר ברשת TVNZ, פול הנרי, אם סיר אננד הוא "בכלל ניו זילנדי". הוא חזר על שאלתו, בהתייחסו למחליפו של סר אננד, "האם אתה הולך לבחור הפעם בניו זילנדי שנראה ונשמע כמו ניו זילנדי...". הנרי ספג ביקורות מכל קצות הקשת הפוליטית ומנציב זכויות האדם של ניו זילנד, ג'וריס דה ברס. מאוחר יותר התנצל הנרי והוא הושעה והתפטר מרשת הטלוויזיה.